pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. รับมอบอุปกรณ์ทางการแพทย์ และยาสมุนไพร สู้ภัยโควิด 19 สนับสนุนศูนย์ลมใต้ปีก
วันอังคารที่ 7 กันยายน 2564
สธ. รับมอบอุปกรณ์ทางการแพทย์ และยาสมุนไพร สู้ภัยโควิด 19 สนับสนุนศูนย์ลมใต้ปีก
กระทรวงสาธารณสุข รับมอบอุปกรณ์ทางการแพทย์และเครื่องอุปโภค จากหน่วยงานภาคเอกชน อาทิ ถังออกซิเจนถังใหญ่ อุปกรณ์เครื่องช่วยหายใจ เครื่องพ่นแอลกอฮอล์ทําความสะอาดดิจิทัล ยาฟ้าทะลายโจร สนับสนุนการทํางานของศูนย์ลมใต้ปีก
กระทรวงสาธารณสุข รับมอบอุปกรณ์ทางการแพทย์และเครื่องอุปโภค จากหน่วยงานภาคเอกชน อาทิ ถังออกซิเจนถังใหญ่ อุปกรณ์เครื่องช่วยหายใจ เครื่องพ่นแอลกอฮอล์ทําความสะอาดดิจิทัล ยาฟ้าทะลายโจร สนับสนุนการทํางานของศูนย์ลมใต้ปีกส่งถังออกซิเจนให้ผู้ป่วยระหว่างรอเข้ารักษาในโรงพยาบาล
วันนี้ (7 กันยายน 2564) ที่สํานักงานปลัดกระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข นายแพทย์ธเรศ กรัษนัยรวิวงศ์ อธิบดีกรมสนับสนุนบริการสุขภาพ และคณะผู้บริหาร รับมอบอุปกรณ์ทางการแพทย์และยาสมุนไพร จากคุณนรเทพ เชาวน์วิวัฒน์ ประธานกรรมการห้างสมานฉันท์ยาไทยกรุ๊ป บริษัทยาและสมุนไพรในเครือ ประกอบด้วย ถังออกซิเจนถังใหญ่ จํานวน 5 ถัง อุปกรณ์เครื่องช่วยหายใจ 1 ชุด เครื่องพ่นแอลกอฮอล์ทําความสะอาดดิจิทัล 5 เครื่อง ยาฟ้าทะลายโจร 100 ขวด ยาดมสมุนไพรตราโบว์แดง 100 กระปุก เจลแอลกอฮอล์ 75% จํานวน 500 หลอด มอบแก่หน่วยงานสาธารณสุข
ดร.สาธิต กล่าวว่า สถานการณ์โควิด 19 เป็นเรื่องที่คนไทยได้แสดงน้ําใจช่วยเหลือกัน ขอขอบคุณผู้มีจิตศรัทธาจากภาคเอกชนที่ นําอุปกรณ์ทางการแพทย์และยาสมุนไพรมามอบให้เพื่อสนับสนุนการดําเนินงานในการดูแลผู้ป่วย ทั้งนี้ กระทรวงสาธารณสุขจะนําไปสนับสนุนการทํางานของศูนย์ลมใต้ปีก ของกรมสนับสนุนบริการสุขภาพ (สบส.) กระทรวงสาธารณสุข ที่ตั้งขึ้นเพื่อสนับสนุนออกซิเจนทางการแพทย์ ให้แก่ผู้ป่วยโรคโควิด 19 ที่แยกกักตัวที่บ้าน (Home Isolation : HI) และชุมชนศูนย์พักคอย (Community Isolation : CI) เพื่อประคองอาการผู้ป่วยระหว่างรอเข้าระบบการรักษาในโรงพยาบาล ทั้งนี้ ผู้ป่วยที่ต้องการความช่วยเหลือขอสนับสนุนถังออกซิเจน สามารถติดต่อได้ 3 ช่องทาง คือ สายด่วนกรม สบส. 1426 หรือเว็บไซต์http://oxygen.hss.moph.go.th/ และเครือข่ายจิตอาสาโดยไม่เสียค่าใช้จ่าย
************************************* 7 กันยายน 2564
รัฐบาลไทย-ข่าวทำเนียบรัฐบาล-รัฐบาลอนุมัติร่างกฎหมายควบคุมแพลตฟอร์มดิจิทัล
วันจันทร์ที่ 1 พฤศจิกายน 2564
รัฐบาลอนุมัติร่างกฎหมายควบคุมแพลตฟอร์มดิจิทัล
วันเสาร์ที่ 30 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติร่าง พ.ร.ฎ.ว่าด้วยการควบคุมดูแลการประกอบธุรกิจบริการแพลตฟอร์มดิจิทัลที่ต้องแจ้งให้ทราบ พ.ศ.... โดยเป็นการกําหนดให้ผู้ประกอบธุรกิจบริการแพลตฟอร์มดิจิทัล เช่น ออนไลน์มาร์เก็ตเพลส ฟู้ดเดลิเวอรี่ คาร์แชร์ริ่ง เสิร์ชเอนจิ้นส์ แอปสโตร์ ซึ่งปัจจุบันมีบทบาทสําคัญต่อเศรษฐกิจและสังคมมากขึ้น จะต้องแจ้งข้อมูลเกี่ยวกับการประกอบธุรกิจและการให้บริการแก่สํานักงานพัฒนาธุรกรรมทางอิเล็กทรอนิกส์ และจะต้องจัดทําแนวปฏิบัติที่ดีมีกลไกในการกํากับดูแล การพิสูจน์ตัวตนผู้ใช้บริการ และช่องทางรับเรื่องร้องเรียน เพื่อให้ดําเนินการอย่างโปร่งใส เป็นธรรม เสริมสร้างความน่าเชื่อถือในการทําธุรกรรมทางอิเล็กทรอนิกส์ เพิ่มความปลอดภัยแก่ผู้ใช้บริการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ร่วมประชุมคณะทำงานด้านอำนวยการ
วันพฤหัสบดีที่ 7 ตุลาคม 2564
รองปลัดกระทรวงเกษตรและสหกรณ์ ร่วมประชุมคณะทํางานด้านอํานวยการ
รองปลัดกระทรวงเกษตรและสหกรณ์ ร่วมประชุมคณะทํางานด้านอํานวยการ
เมื่อวันพุธที่ 6 ต.ค. 64 นายประยูร อินสกุล รองปลัดกระทรวงเกษตรและสหกรณ์ ร่วมประชุมคณะทํางานด้านอํานวยการ ครั้งที่ 2/2564 โดยมีนายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ เป็นประธานการประชุม ดําเนินการประชุมผ่านระบบออนไลน์ (VDO Conference) โดยมีสาระสําคัญในการประชุม คือ
1) รับทราบสภาพอากาศ สถานการณ์น้ําภาพรวมทั้งประเทศ และสถานการณ์อุทกภัยที่ผ่านมา
2) พิจารณาการประเมินสถานการณ์น้ําท่วมในพื้นที่ การบริหารจัดการ และการช่วยเหลือ พื้นที่ลุ่มน้ําเจ้าพระยา – ป่าสัก และลุ่มน้ําชี – มูล
3) พิจารณาการประเมินสถานการณ์ภัยแล้ง ณ วันที่ 1 พฤศจิกายน 2564 พื้นที่ลุ่มน้ําปิง วัง ยม น่าน
4) พิจารณาการประเมินพื้นที่เพาะปลูกในช่วงฤดูแล้งของลุ่มน้ําเจ้าพระยา
5) พิจารณาการประเมินสถานการณ์พายุที่กําลังจะเข้าพื้นที่ภาคใต้ และการเตรียมความพร้อมรับมือ
6) พิจารณาแนวทางการแจ้งเตือนเฝ้าระวังสถานการณ์น้ํา และการประสานงานกับกองอํานวยการน้ําแห่งชาติ
รัฐบาลไทย-ข่าวทำเนียบรัฐบาล-เงินเดือนนายกฯ และครม. ส่วนหนึ่ง จัดทำ “ถุงกำลังใจ” ส่งมอบให้ “กลุ่มเปราะบาง” กว่า 6,800 ราย ในพื้นที่กทม.และปริมณฑล รวมทั้งจะได้นำเงินไปช่วยเหลือด้านอื่นต่อไป
วันเสาร์ที่ 21 สิงหาคม 2564
เงินเดือนนายกฯ และครม. ส่วนหนึ่ง จัดทํา “ถุงกําลังใจ” ส่งมอบให้ “กลุ่มเปราะบาง” กว่า 6,800 ราย ในพื้นที่กทม.และปริมณฑล รวมทั้งจะได้นําเงินไปช่วยเหลือด้านอื่นต่อไป
เงินเดือนนายกฯ และครม. ส่วนหนึ่ง จัดทํา “ถุงกําลังใจ” ส่งมอบให้ “กลุ่มเปราะบาง” กว่า 6,800 ราย ในพื้นที่กทม.และปริมณฑล รวมทั้งจะได้นําเงินไปช่วยเหลือด้านอื่นต่อไป
นายอนุชา บูรพชัยศรี โฆษกประจําสํานักนายกรัฐมนตรี ได้เปิดเผยถึงการส่งมอบ “ถุงกําลังใจ” แก่กลุ่มเปราะบาง ซึ่งได้แก่ เด็ก ผู้สูงอายุ คนพิการ คนเร่ร่อน คนไร้บ้าน กลุ่มผู้ป่วยติดเตียง และผู้ด้อยโอกาส ตลอดจนผู้ที่มีความเสี่ยงสูงที่ได้รับผลกระทบโดยตรงจากสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ซึ่งเป็นข้อริเริ่มของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้จัดทํา “ถุงกําลังใจ” เพื่อเป็นส่วนหนึ่งในการช่วยเหลือผู้ประสบภัยวิกฤตโควิด-19 นอกเหนือจากมาตรการต่าง ๆ ของภาครัฐที่มีอยู่แล้ว ทั้งนี้ สํานักปลัดสํานักนายกรัฐมนตรีได้นําเงินเดือนของนายกรัฐมนตรีและคณะรัฐมนตรีที่ร่วมบริจาค รวมถึงทีมโฆษกประจําสํานักนายกรัฐมนตรี นําเงินเดือนที่บริจาคเข้าบัญชี “สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)” มาดําเนินการจัดทํา “ถุงกําลังใจ” เพื่อส่งมอบให้แก่กลุ่มเปราะบางดังกล่าว นอกจากนี้ ยังมีภาคเอกชนและประชาชนได้บริจาคเพิ่มเติม เพื่อแสดงน้ําใจร่วมกับภาครัฐและนายกรัฐมนตรี ในการช่วยเหลือผู้ประสบภัยวิกฤตโควิด-19 ด้วย
“ถุงกําลังใจ” บรรจุเครื่องอุปโภคบริโภคที่จําเป็นแก่การดํารงชีวิต อาทิ ข้าวสาร อาหารแห้ง แอลกอฮอล์เจล หน้ากากอนามัย และยาสมุนไพรฟ้าทะลายโจร มอบให้แก่กลุ่มเปราะบาง ซึ่งได้ดําเนินการแจกจ่ายแล้วใน 50 เขตพื้นที่ ตั้งแต่วันที่ 4 - 19 สิงหาคม 2564 รวมเป็นจํานวน 5,000 ราย แบ่งเป็นการส่งมอบจากการลงพื้นที่ของรัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) ปลัดกระทรวง พม. ปลัดสํานักนายกรัฐมนตรี คณะผู้บริหารกระทรวง พม. และอาสาสมัคร ใน 26 เขต จํานวน 2,800 ราย และส่งผ่านบริษัทไปรษณีย์ไทยไปยัง 24 เขต จํานวน 2,200 ราย และจะแจกจ่ายเพิ่มเติมอีก 1,800 ราย เพื่อให้เป็นไปตามเป้าหมายทั้งหมดประมาณ 6,800 ราย ซึ่งจะดําเนินการให้แล้วเสร็จโดยเร็วที่สุดเพื่อบรรเทาความเดือดร้อนของพี่น้องประชาชน และจะพิจารณาดําเนินการช่วยเหลือด้านอื่นๆต่อไป
ปัจจุบัน บัญชี “สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)” บริหารโดยคณะกรรมการ ฯ พิจารณาจัดสรรเงินเพื่อนําไปช่วยเหลือบุคลากรทางการแพทย์ เจ้าหน้าที่ที่เกี่ยวข้อง กลุ่มเปราะบาง และประชาชนผู้ได้รับผลกระทบในจังหวัดพื้นที่ควบคุมสูงสุดและเข้มงวด และจังหวัดต่าง ๆ ทั่วประเทศ
“การช่วยเหลือประชาชนทุกกลุ่มที่ได้รับผลกระทบจากสถานการณ์วิกฤตโควิด-19 เป็นไปตามนโยบายของนายกรัฐมนตรี ที่มีความห่วงใยและต้องการส่งกําลังใจให้แก่ประชาชนกลุ่มเปราะบางในช่วงเวลาวิกฤตขณะนี้” นายอนุชา ฯ กล่าว
...........................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม จี้กระทรวงยุติธรรม เร่งเครื่องไกล่เกลี่ยหนี้ หลังยังไม่ถึงเป้า 1 แสนคน ลั่นไม่ท้อ เดินหน้าต่อช่วยประชาชนที่เดือดร้อน เตรียมจัดเวทีสุดท้ายที่กรุงเทพฯ
วันจันทร์ที่ 4 กรกฎาคม 2565
รัฐมนตรีว่าการกระทรวงยุติธรรม จี้กระทรวงยุติธรรม เร่งเครื่องไกล่เกลี่ยหนี้ หลังยังไม่ถึงเป้า 1 แสนคน ลั่นไม่ท้อ เดินหน้าต่อช่วยประชาชนที่เดือดร้อน เตรียมจัดเวทีสุดท้ายที่กรุงเทพฯ
รัฐมนตรีว่าการกระทรวงยุติธรรม จี้กระทรวงยุติธรรม เร่งเครื่องไกล่เกลี่ยหนี้ หลังยังไม่ถึงเป้า 1 แสนคน ลั่นไม่ท้อ เดินหน้าต่อช่วยประชาชนที่เดือดร้อน เตรียมจัดเวทีสุดท้ายที่กรุงเทพฯ เพื่อเก็บคนที่ตกหล่น โชว์ผลไกล่เกลี่ย 39 ครั้ง สําเร็จไป 28,314 คน สั่ง
วันที่ 4 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ในการประชุมคณะรัฐมนตรี สัปดาห์ที่ผ่านมา ได้มีเสียงสะท้อนเกี่ยวกับการจัดงานมหกรรมการไกล่เกลี่ยหนี้สินครัวเรือน ซึ่งกระทรวงยุติธรรม ได้รับคําชื่นชม ที่ได้ช่วยเหลือประชาชน ที่ได้รับความเดือดร้อนจากการเป็นหนี้ โดยตน ดีใจแทนทุกภาคส่วนที่ช่วยกันขับเคลื่อน จนผลงานเป็นรูปธรรม ดังนั้น ตนขอให้ทุกคนช่วยกันทําอย่างเต็มที่กับจังหวัดที่ยังไม่ได้จัดงาน
นายสมศักดิ์ กล่าวอีกว่า ส่วนการจัดงานปิดท้าย ตนคาดว่า จะจัดที่กรุงเทพฯอีกครั้ง ช่วงกลางเดือนกันยายนนี้ โดยอาจจะจัด 3-5 วัน ขึ้นอยู่กับจํานวนผู้มาไกล่เกลี่ยหนี้สิน ดังนั้น จากนี้ ขอให้ทุกหน่วยงานที่เกี่ยวข้อง เร่งรวบรวมข้อมูลว่า ประชาชนที่ยังไม่ได้เข้ารับการไกล่เกลี่ยในต่างจังหวัด มีจํานวนเท่าไหร่ เพื่อที่จะได้วางแผนในการจัดงานที่กรุงเทพฯ
“ต้องเร่งประชาสัมพันธ์ ให้ประชาชนที่ตกหล่น เข้าร่วมงานที่ กทม. โดยอาจจะเปิดให้มีการลงทะเบียนก่อน เพื่อจัดวันเวลาได้เหมาะสม ซึ่งตอนนี้ ผลการจัดงาน ยังไม่ถึงเป้า ที่ตั้งไว้ 1 แสนคน เพราะตอนนี้เราได้ช่วยไกล่เกลี่ยไป 3 หมื่นคน แต่ยืนยันว่า ผมไม่ท้อ จะเดินหน้าทํางานในเรื่องนี้อย่างเต็มที่ เพราะเป็นประโยชน์ต่อประชาชนที่เดือดร้อน ดังนั้น จากนี้ ต้องเร่งจัดรวมที่ กทม. ให้ประชาชนรับทราบว่า การมาร่วมงาน เราสามารถช่วยเจรจาลดหนี้ให้ได้ ดูได้จากผลการไกล่เกลี่ยหนี้ไปแล้ว 39 ครั้ง มีผู้เข้าร่วมงาน 48,500 คน ลูกหนี้ขอไกล่เกลี่ย 30,708 คน ไกล่เกลี่ยสําเร็จ 28,314 คน ทุนทรัพย์รวม 6,602 ล้านบาท และลดค่าใช้จ่ายของประชาชนถึง 2,382 ล้านบาท” รมว.ยุติธรรม กล่าว
/////////
รัฐบาลไทย-ข่าวทำเนียบรัฐบาล-รองเลขาธิการคณะกรรมการส่งเสริมการลงทุน ได้เป็นสักขีพยานในการลงนามความร่วมมือ (MOU)
วันอังคารที่ 28 มิถุนายน 2565
รองเลขาธิการคณะกรรมการส่งเสริมการลงทุน ได้เป็นสักขีพยานในการลงนามความร่วมมือ (MOU)
รองเลขาธิการคณะกรรมการส่งเสริมการลงทุน ได้เป็นสักขีพยานในการลงนามความร่วมมือ (MOU)
เมื่อวันที่ 23 มิถุนายน 2565 นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน ได้เป็นสักขีพยานในการลงนามความร่วมมือ (MOU) ระหว่างหน่วยงานส่งเสริมอุตสาหกรรมของเมืองชางวอน ประเทศเกาหลีใต้ (Changwon Industry Promotion Agency) กับสมาคมการค้าผู้ประกอบการผลิตเครื่องจักร ชิ้นส่วนโลหะและอุตสาหกรรมสนับสนุนไทย (MiC-T) ณ โรงแรมแกรนด์ เซ็นเตอร์ พอยต์ เทอร์มินัล 21 ในโอกาสที่เมืองชางวอนได้นําบริษัทผู้ผลิตชิ้นส่วนยานยนต์จากเกาหลีใต้ เดินทางมาศึกษาลู่ทางการลงทุน และจับคู่เจรจาธุรกิจกับผู้ประกอบการไทย
นอกจากนี้ ยังได้หารือความร่วมมือในการส่งเสริมการลงทุนระหว่างไทย-เกาหลีใต้ โดยเฉพาะในอุตสาหกรรมยานยนต์ไฟฟ้า (EV) และอุตสาหกรรมเป้าหมายอื่นๆ ของประเทศไทย ซึ่งจะเป็นการตอกย้ําความสัมพันธ์และความร่วมมือที่บีโอไอได้ลงนาม MOU ไว้กับเมืองชางวอนเมื่อปี 2562 ให้มีความแน่นแฟ้นยิ่งขึ้น
เมืองชางวอน เป็นแหล่งอุตสาหกรรมที่สําคัญของเกาหลีใต้ มีผู้ประกอบการมากกว่า 4,500 บริษัท และมีชื่อเสียงด้านเทคโนโลยียานยนต์ นอกจากนี้ อุตสาหกรรมอื่นๆ ที่มีความโดดเด่น เช่น อิเล็กทรอนิกส์ เครื่องจักร อุตสาหกรรมป้องกันประเทศ พลังงาน และโลจิสติกส์ โดยเมืองชางวอนเป็นทั้งฐานการผลิตและฐานการวิจัยและพัฒนาของบริษัทชั้นนํา เช่น กลุ่มดูซาน ฮันฮวา ฮุนได แอลจี เอสทีเอ็กซ์ เป็นต้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบกรมบังคับคดี เร่งฟื้นฟูกิจการลูกหนี้กันโดนฟ้องล้มละลายจากพิษโควิด พร้อมขยายช่องทางรับบริการผ่านระบบออนไลน์แบบสะดวก-รวดเร็ว
วันพฤหัสบดีที่ 30 ธันวาคม 2564
รัฐมนตรีว่าการกระทรวงยุติธรรม มอบกรมบังคับคดี เร่งฟื้นฟูกิจการลูกหนี้กันโดนฟ้องล้มละลายจากพิษโควิด พร้อมขยายช่องทางรับบริการผ่านระบบออนไลน์แบบสะดวก-รวดเร็ว
รัฐมนตรีว่าการกระทรวงยุติธรรม มอบกรมบังคับคดี เร่งฟื้นฟูกิจการลูกหนี้กันโดนฟ้องล้มละลายจากพิษโควิด พร้อมขยายช่องทางรับบริการผ่านระบบออนไลน์แบบสะดวก-รวดเร็ว หวังช่วยเสริมสร้างสภาพคล่องขับเคลื่อนเศรษฐกิจ
นางทัศนีย์ เปาอินทร์ อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม สั่งการให้กรมบังคับคดีดําเนินภารกิจฟื้นฟูกิจการของลูกหนี้ และเสริมสร้างสภาพคล่องในการขับเคลื่อนเศรษฐกิจภายหลังสถานการณ์โควิดระบาด ซึ่งส่งผลกระทบกับภาคธุรกิจและอุตสาหกรรมต่าง ๆ โดยการฟื้นฟูกิจการเป็นกระบวนการทางกฎหมายที่สามารถช่วยแก้ปัญหาไม่ให้ธุรกิจต้องล้มละลาย เจ้าพนักงานพิทักษ์ทรัพย์ กองฟื้นฟูกิจการของลูกหนี้ของกรมบังคับคดีจึงทําหน้าที่คนกลางช่วยประสานระหว่างลูกหนี้และบรรดาเจ้าหนี้ และควบคุมดูแลการปฏิบัติหน้าที่ของผู้ทําแผนและผู้บริหารแผนฟื้นฟูกิจการ รวมทั้งพิจารณาคําขอรับชําระหนี้ของบรรดาเจ้าหนี้ และการจัดประชุมเจ้าหนี้ให้ถูกต้องและเป็นธรรมแก่ทุกฝ่าย โดยกรมบังคับคดี กระทรวงยุติธรรมยังได้เพิ่มช่องทางในการอํานวยความสะดวกให้แก่ประชาชนผู้มีส่วนได้เสียในคดีโดยไม่มีระยะทางหรือค่าใช้จ่ายในการเดินทางเป็นอุปสรรคคือ เพิ่มช่องทางในการยื่นคําขอรับชําระหนี้ทางเว็บไซต์ หรือการประชุมเจ้าหนี้ผ่านระบบอิเล็กทรอนิกส์ (e-Meeting) รวมไปถึงการลงมติในวาระการประชุมเจ้าหนี้เพื่อพิจารณาแผนฟื้นฟูกิจการผ่าน แอปพลิเคชั่น แอลอีดี โหวต (Application LED Vote) เพื่ออํานวยความสะดวกให้แก่เจ้าหนี้ในการเข้าประชุมโดยไม่เสียค่าใช้จ่าย
นางทัศนีย์ เผยอีกว่า ตั้งแต่ปี 2563 – 2564 มีบริษัทที่เข้าสู่กระบวนการฟื้นฟูกิจการมากถึง 25 คดี ปัจจุบันมีคดีที่อยู่ระหว่างศาลล้มละลายกลางพิจารณาคําร้องขอฟื้นฟูกิจการ 13 คดี และคดีที่ศาลล้มละลายกลางมีคําสั่งให้ฟื้นฟูกิจการ และอยู่ในระหว่างกระบวนการจัดทําแผนและดําเนินการตามแผน 12 คดี ซึ่งแต่ละคดีเป็นบริษัทที่ประกอบกิจการหลาย ๆ ประเภท เช่น ธุรกิจ การโรงแรม การท่องเที่ยว อุตสาหกรรม และการพัฒนาอสังหาริมทรัพย์ ภารกิจดังกล่าวจึงสอดคล้องกับเจตนารมณ์ของกฎหมายฟื้นฟูกิจการที่ต้องการรักษากิจการของลูกหนี้เพื่อให้เป็นกําลังหลักในการขับเคลื่อนเศรษฐกิจ และยังคุ้มครองประโยชน์ของบรรดาเจ้าหนี้ทั้งหลายให้ได้รับชําระหนี้อย่างเป็นธรรม เช่นเดียวกับองค์กรธุรกิจขนาดกลางหรือเอสเอ็มอีที่ประสบปัญหาขาดสภาพคล่องทางการเงินก็เข้าสู่กระบวนการฟื้นฟูกิจการได้เช่นเดียวกัน
รัฐบาลไทย-ข่าวทำเนียบรัฐบาล-ครม.ปรับเงื่อนไขประกันรายได้มันสำปะหลัง ปี63/64 ช่วยเกษตรกรที่ไม่เข้าเกณฑ์แจ้งเพาะปลูกกว่า 1.2 แสนครัวเรือน ได้รับเงินชดเชย
วันอังคารที่ 10 พฤษภาคม 2565
ครม.ปรับเงื่อนไขประกันรายได้มันสําปะหลัง ปี63/64 ช่วยเกษตรกรที่ไม่เข้าเกณฑ์แจ้งเพาะปลูกกว่า 1.2 แสนครัวเรือน ได้รับเงินชดเชย
ครม.ปรับเงื่อนไขประกันรายได้มันสําปะหลัง ปี63/64 ช่วยเกษตรกรที่ไม่เข้าเกณฑ์แจ้งเพาะปลูกกว่า 1.2 แสนครัวเรือน ได้รับเงินชดเชย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 10 พฤษภาคม 2565 ว่า ครม.เห็นชอบปรับเงื่อนไขโครงการประกันรายได้เกษตรกรผู้ปลูกมันสําปะหลัง ปี2563/2564 ตามที่กระทรวงพาณิชย์เสนอ ซึ่งเป็นการทบทวนมติเดิมเมื่อ 25 ตุลาคม 2564 โดยให้สิทธิเกษตรกรกลุ่มที่แจ้งปลูกมันสําปะหลังตั้งแต่ 1 ตุลาคม 2562 – 31 มีนาคม 2563 (จากเดิมที่ต้องแจ้งปลูกตั้งแต่วันที่ 1 เม.ย.2563 เป็นต้นไป) และมีช่วงเก็บเกี่ยวตั้งแต่ 8-12 เดือน และไม่ซ้ําแปลง ที่มีสิทธิตามโครงการประกันรายได้ฯ ปี 2563/2564 (จากเดิม กําหนดต้องไม่เคยได้รับสิทธิในโครงการประกันรายได้ ปี 2562/2563) ทําให้มีเกษตรกรได้รับสิทธิตามโครงการประกันรายได้เกษตรกรผู้ปลูกมันสําปะหลัง ปี2563/2564 จากเงื่อนไขใหม่นี้เพิ่มขึ้น 120,148 ครัวเรือน จากเดิม 84,186 ครัวเรือน รวมเกษตรกรที่ได้รับสิทธิทั้งสิ้น 204,334 ครัวเรือน โดยใช้วงเงินชดเชย 1,191.18 ล้านบาท ภายใต้งบประมาณโครงการเดิมตามที่ ครม. อนุมัติไว้แล้ว
นางสาวรัชดากล่าวด้วยว่า ที่ประชุมรับทราบผลการดําเนินโครงการประกันรายได้เกษตรกรผู้ปลูกมันสําปะหลัง ปี2563/2564 ซึ่งได้จ่ายเงินชดเชยเกษตรกรไปแล้วรวม 3,652.15 ล้านบาท คิดเป็นร้อยละ 38.16 ของวงเงินชดเชยทั้งหมด 9,570.96 ล้านบาท ส่วนโครงการปี 2564/2565 ยังไม่มีการจ่ายเงินชดเชยให้เกษตรกรทั้ง 6 งวด เนื่องจากราคาอ้างอิง 2.6 – 2.74 บาท/กิโลกรัม สูงกว่าราคาประกันรายได้ที่ 2.5 บาท/กิโลกรัม
รัฐบาลไทย-ข่าวทำเนียบรัฐบาล-​เลขานุการรัฐมนตรีว่าการกระทรวงคมนาคม ร่วมงาน OTOP ศิลปาชีพ ประทีปไทย OTOP ก้าวไกลด้วยพระบารมี
วันจันทร์ที่ 15 สิงหาคม 2565
​เลขานุการรัฐมนตรีว่าการกระทรวงคมนาคม ร่วมงาน OTOP ศิลปาชีพ ประทีปไทย OTOP ก้าวไกลด้วยพระบารมี
.....
นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทนกระทรวงคมนาคมร่วมงาน “OTOP ศิลปาชีพ ประทีปไทย OTOP ก้าวไกลด้วยพระบารมี” โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานเปิดงาน ในวันที่ 15 สิงหาคม 2565 ณ ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี
เลขานุการรัฐมนตรีว่าการกระทรวงคมนาคม เปิดเผยว่า ในวันนี้ (15 สิงหาคม 2565) ได้ร่วมงาน OTOP ศิลปาชีพ ประทีปไทย OTOP ก้าวไกลด้วยพระบารมี ภายใต้แนวคิด “ผ้าทอไทย สายใยแห่งพระเมตตา สร้างอาชีพ ปวงประชาอย่างยั่งยืน” ปี 2565 ซึ่งจัดขึ้นโดย กรมการพัฒนาชุมชน กระทรวงมหาดไทย โดยการจัดงานครั้งนี้ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีต่อการอนุรักษ์และสืบสานภูมิปัญญาของคนไทย รวมทั้งเพื่อประชาสัมพันธ์การดําเนินงานของโครงการหนึ่งตําบล หนึ่งผลิตภัณฑ์ ซึ่งถือเป็นโครงการสําคัญในการขับเคลื่อนเศรษฐกิจระดับท้องถิ่นให้มีความมั่นคง เป็นการสร้างงาน สร้างอาชีพ และสร้างรายได้ให้กับประชาชน นอกจากนี้ ภายในงานได้เผยแพร่ลายผ้าพระราชทาน “ผ้าขิดลายนารีรัตนราชกัญญา” ออกแบบโดยสมเด็จพระเจ้าลูกเธอ เจ้าฟ้าสิริวัณณวรีนารีรัตนราชกัญญา เพื่อเป็นส่วนหนึ่งในการเชิดชูคุณค่าของผ้าไทยซึ่งเป็นงานหัตถศิลป์อันล้ําค่าโดยช่างฝีมือไทยที่สืบทอดภูมิปัญญาจากรุ่นสู่รุ่น และเป็นมรดกทางศิลปะไทยอันงดงามให้เผยแพร่ออกสู่สายตานานาประเทศ สามารถสร้างรายได้ให้กับชุมชน และเป็นการต่อยอดทางการตลาดให้กับผู้ประกอบการ OTOP รวมถึงสนองนโยบายของรัฐบาลในการสร้างความเข้มแข็งให้กับเศรษฐกิจฐานรากอย่างมั่นคง มั่งคั่ง ยั่งยืน
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 3 ปีงบประมาณ 2565 จำนวน 116,130 ล้านบาท คิดเป็นร้อยละ 81 ของเป้าหมายทั้งปี”
วันจันทร์ที่ 18 กรกฎาคม 2565
“สคร. จัดเก็บเงินนําส่งรายได้แผ่นดินสะสม ณ สิ้นไตรมาส 3 ปีงบประมาณ 2565 จํานวน 116,130 ล้านบาท คิดเป็นร้อยละ 81 ของเป้าหมายทั้งปี”
ณ สิ้นไตรมาส 3 ปีงบประมาณ 2565 (1 ตุลาคม 2564 - 30 มิถุนายน 2565) สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) รวมทั้งสิ้นจํานวน 116,130 ล้านบาท สูงกว่าประมาณการสะสมจํานวน 14,643 ล้านบาท
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นไตรมาส 3 ปีงบประมาณ 2565 (1 ตุลาคม 2564 - 30 มิถุนายน 2565) สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) รวมทั้งสิ้นจํานวน 116,130 ล้านบาท สูงกว่าประมาณการสะสมจํานวน 14,643 ล้านบาท หรือคิดเป็นร้อยละ 81 ของเป้าหมายการจัดเก็บในปีงบประมาณ 2565 จํานวน 142,800 ล้านบาท โดยเงินนําส่งรายได้แผ่นดินส่วนใหญ่มาจากสํานักงานสลากกินแบ่งรัฐบาล บริษัท ปตท. จํากัด (มหาชน) ธนาคารออมสิน และการไฟฟ้าฝ่ายผลิตแห่งประเทศไทย โดยรัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นไตรมาส 3 ปีงบประมาณ 2565 มีดังนี้
หน่วย : ล้านบาท
ลําดับที่ รัฐวิสาหกิจ   เงินนําส่งรายได้แผ่นดิน
1 สํานักงานสลากกินแบ่งรัฐบาล   38,997
2 บริษัท ปตท. จํากัด (มหาชน)   29,198
3 ธนาคารออมสิน    14,607
4 การไฟฟ้าฝ่ายผลิตแห่งประเทศไทย   9,919
5 การไฟฟ้านครหลวง     3,325
6 การยาสูบแห่งประเทศไทย    2,619
7 การท่าเรือแห่งประเทศไทย    2,610
8 การทางพิเศษแห่งประเทศไทย    2,600
9 ธนาคารอาคารสงเคราะห์    2,374
10 การไฟฟ้าส่วนภูมิภาค     1,345
11 อื่นๆ และกิจการฯ      8,536
รวม     116,130
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
สําหรับในปีงบประมาณ 2565 เป็นการจัดเก็บเงินนําส่งรายได้แผ่นดินจากผลประกอบการในปี 2564 ของรัฐวิสาหกิจ โดย ณ สิ้นไตรมาส 3 ปีงบประมาณ 2565 มีการนําส่งรายได้แผ่นดินสะสมสูงกว่าประมาณการสะสมเนื่องจากรัฐวิสาหกิจขนาดใหญ่บางแห่งสามารถนําส่งรายได้แผ่นดินสูงกว่าที่ประมาณการไว้ อย่างไรก็ดี ผลประกอบการในช่วงครึ่งปีหลังของปี 2564 ของรัฐวิสาหกิจบางแห่งอาจยังคงได้รับผลกระทบจากสถานการณ์การแพร่ระบาดของโควิด - 19 ในระลอกที่ผ่านมา ซึ่ง สคร. จะได้มีการติดตามผลการดําเนินงานของรัฐวิสาหกิจอย่างใกล้ชิด โดยจะพิจารณาประกอบกับมาตรการของภาครัฐที่รัฐวิสาหกิจจะต้องเข้าไปดําเนินการเพื่อช่วยเหลือประชาชนและการลงทุนของรัฐวิสาหกิจ เพื่อให้การกํากับติดตามการนําส่งเงินรายได้แผ่นดินของรัฐวิสาหกิจเป็นไปอย่างมีประสิทธิภาพ และสามารถสร้างเสถียรภาพทางการคลังได้อย่างยั่งยืน
สํานักงานคณะกรรมการนโยบายรัฐวิสาหกิจ
สํานักนโยบายและแผนรัฐวิสาหกิจ โทร. 0 2298 5880 - 7 ต่อ 3153
รัฐบาลไทย-ข่าวทำเนียบรัฐบาล-​ปลัดกอบชัยฯ มอบนโยบายการดำเนินงานให้แก่ผู้ได้รับแต่งตั้งให้ดำรงตำแหน่งอุตสาหกรรมจังหวัด ผู้อำนวยการกอง สังกัดสำนักงานปลัดกระทรวงอุตสาหกรรม
วันศุกร์ที่ 26 พฤศจิกายน 2564
​ปลัดกอบชัยฯ มอบนโยบายการดําเนินงานให้แก่ผู้ได้รับแต่งตั้งให้ดํารงตําแหน่งอุตสาหกรรมจังหวัด  ผู้อํานวยการกอง สังกัดสํานักงานปลัดกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายการดําเนินงานให้แก่ผู้ได้รับแต่งตั้งให้ดํารงตําแหน่งอุตสาหกรรมจังหวัด ผู้อํานวยการกอง สังกัดสํานักงานปลัดกระทรวงอุตสาหกรรม
ปลัดกอบชัยฯ มอบนโยบายการดําเนินงานให้แก่ผู้ได้รับแต่งตั้งให้ดํารงตําแหน่งอุตสาหกรรมจังหวัดผู้อํานวยการกอง สังกัดสํานักงานปลัดกระทรวงอุตสาหกรรม
วันนี้ (25 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม มอบนโยบายการดําเนินงานให้แก่ผู้ได้รับแต่งตั้งให้ดํารงตําแหน่งอุตสาหกรรมจังหวัด ผู้อํานวยการกอง สังกัดสํานักงานปลัดกระทรวงอุตสาหกรรม พร้อมแนะแนวทางในการบริหารจัดการองค์กรใน 4 แนวทาง คือ การบริหารบุคลากร การบริหารงบประมาณ การบริหารงาน และการบริหารเวลา โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายเสน่ห์ นิยมไทย ที่ปรึกษาปลัดกระทรวงอุตสาหกรรมด้านบริหารทรัพยากรบุคคล นายอดิศัย อยู่อินทร์ ที่ปรึกษาปลัดกระทรวงอุตสาหกรรมด้านกฎหมาย ผู้อํานวยการกองต่างๆ สํานักงานปลัดกระทรวงอุตสาหกรรม เข้าร่วม #มอบนโยบายการดําเนินงาน #อุตสาหกรรมจังหวัด
รัฐบาลไทย-ข่าวทำเนียบรัฐบาล-รมว.ดีอีเอส สั่งการไปรษณีย์ไทย ร่วมขับเคลื่อนเศรษฐกิจช่วงล็อกดาวน์ พร้อมหนุนโครงการแปลงกล่องพัสดุใช้แล้วเป็นอุปกรณ์ช่วยทีมแพทย์
วันอังคารที่ 20 กรกฎาคม 2564
รมว.ดีอีเอส สั่งการไปรษณีย์ไทย ร่วมขับเคลื่อนเศรษฐกิจช่วงล็อกดาวน์ พร้อมหนุนโครงการแปลงกล่องพัสดุใช้แล้วเป็นอุปกรณ์ช่วยทีมแพทย์
รมว.ดีอีเอส สั่งการไปรษณีย์ไทย ร่วมขับเคลื่อนเศรษฐกิจช่วงล็อกดาวน์ พร้อมหนุนโครงการแปลงกล่องพัสดุใช้แล้วเป็นอุปกรณ์ช่วยทีมแพทย์
กรุงเทพฯ20กรกฎาคม2564 –นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมมอบนโยบายไปรษณีย์ไทยใช้ศักยภาพด้านการขนส่งร่วมขับเคลื่อนเศรษฐกิจและสังคมในช่วงการระบาดของเชื้อCOVID – 19โดยร่วมกับบริษัทเอสซีจีแพคเกจจิ้งจํากัด(มหาชน)และองค์การเภสัชกรรมเตรียมเปลี่ยนกล่อง/ซองเป็นหน้ากากอนามัยทางการแพทย์บรรจุรวมใน“กล่องBOXบุญ”เพื่อส่งมอบให้กับโรงพยาบาลเพื่อกระจายสู่บุคลากรทางการแพทย์สู้ศึกCOVID-19
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเปิดเผยว่ากระทรวงฯได้มอบนโยบายให้บริษัทไปรษณีย์ไทยจํากัดซึ่งเป็นหน่วยงานในสังกัดในช่วงการแพร่ระบาดของโรคCOVID-19มุ่งเน้นการช่วยเหลือเศรษฐกิจสังคมสาธารณสุขให้สามารถเดินหน้าต่อไปได้ไม่ว่าจะเป็นการดําเนินงานเกี่ยวกับการช่วยขนส่งอุปกรณ์ทางการแพทย์ไปถึงโรงพยาบาลทั่วประเทศโครงการช่วยเหลือผู้ประกอบการหรือประชาชนในด้านการลดต้นทุนค่าขนส่งรวมถึงการดําเนินงานร่วมกับพันธมิตรและอีกส่วนสําคัญคือการสร้างความเชื่อมั่นให้กับประชาชนในฐานะหน่วยงานรัฐวิสาหกิจที่เป็นกําลังหลักในการขนส่งและการสื่อสารเพื่อให้สอดรับกับความเป็น“เพื่อนแท้ร่วมทาง”ของคนไทยในทุกสถานการณ์
นอกจากนี้ไปรษณีย์ไทยยังได้ดําเนินโครงการ“ไปรษณีย์reBOX”ซึ่งไปรษณีย์ไทยทําหน้าที่ในการรวบรวมกล่องพัสดุและซองกระดาษที่ไม่ใช้แล้วจากคนไทยส่งต่อให้กับบริษัทเอสซีจีแพคเกจจิ้งจํากัด(มหาชน)กว่า23,500กิโลกรัมเพื่อแปรสภาพเป็นเตียงกระดาษสําหรับรองรับผู้ป่วยCOVID-19ส่งให้โรงพยาบาลสนามทั่วประเทศไปเรียบร้อยแล้วนอกจากนี้ไปรษณีย์ไทยยังได้ร่วมกับองค์การเภสัชกรรมผลิตหน้ากากอนามัยทางการแพทย์บรรจุรวมใน“กล่องBOXบุญ”เพื่อส่งมอบให้กับโรงพยาบาลเพื่อกระจายสู่บุคลากรทางการแพทย์ซึ่งเป็นด่านหน้าที่มีความสําคัญอย่างยิ่งในการรับมือกับวิกฤตCOVID-19อีกด้วย
“แคมเปญไปรษณีย์reBOX เป็นกิจกรรมที่ไปรษณีย์ไทยได้ดําเนินต่อเนื่องมาเป็นปีที่2ซึ่งถือได้ว่าสอดรับกับการเติบโตของเศรษฐกิจดิจิทัลและอีคอมเมิร์ซได้อย่างดีเยี่ยมเนื่องจากปัจจุบันนั้นการส่งพัสดุรวมถึงสิ่งของต่างๆผ่านบริการไปรษณีย์ไทยหรือแม้แต่กระทั่งบริษัทขนส่ง-แพลตฟอร์มค้าขายออนไลน์อื่นๆมีเพิ่มมากขึ้นเรื่อยๆโดยโครงการนี้จะช่วยให้กล่อง/ซองที่ไม่ใช้แล้วกลับมามีคุณค่าอีกครั้งในโอกาสนี้จึงขอเชิญชวนคนไทยทุกคนร่วมเป็นส่วนสําคัญในแคมเปญดังกล่าวโดยผู้ที่สนใจสามารถรวบรวมกล่อง/ซองทุกขนาดทุกประเภทนํามาให้ที่ไปรษณีย์ใกล้บ้านทั่วประเทศหรือจุดรับรวบรวมอื่นๆเช่นกองบัญชาการกองทัพไทยกรมส่งเสริมคุณภาพสิ่งแวดล้อมการไฟฟ้าส่วนภูมิภาค(สํานักงานใหญ่)มูลนิธิสถาบันสิ่งแวดล้อมไทยมหาวิทยาลัยหอการค้าไทยมหาวิทยาลัยบูรพามหาวิทยาลัยเทคโนโลยีพระจอมเกล้าธนบุรีShippopเป็นต้นถึงวันที่31ตุลาคม2564”
**********
รัฐบาลไทย-ข่าวทำเนียบรัฐบาล-รัฐบาลเร่งขับเคลื่อน “การพัฒนาอุตสาหกรรมแปรรูปอาหาร” อย่างต่อเนื่อง
วันจันทร์ที่ 27 มิถุนายน 2565
รัฐบาลเร่งขับเคลื่อน “การพัฒนาอุตสาหกรรมแปรรูปอาหาร” อย่างต่อเนื่อง
.....
รัฐบาลเร่งขับเคลื่อน “การพัฒนาอุตสาหกรรมแปรรูปอาหาร” อย่างต่อเนื่อง ด้วย 4 มาตรการหลักตามแผนปฏิบัติการฯ ระยะที่ 1 (พ.ศ. 2562 - 2570) ทั้งนี้ จากสถานการณ์วิกฤตอาหารโลก ปี 65 ที่ผลผลิตลดลงและราคาปรับตัวสูงขึ้น จนสร้างความกังวลถึงผลกระทบต่อความมั่นคงอาหารในหลายมิตินั้น ย้ําว่า ภาครัฐมีกลไกในการควบคุมดูแลไม่ให้ประชาชนได้รับความเดือดร้อน และคาดว่าประเทศไทยจะไม่ประสบปัญหาวิกฤตความมั่นคงด้านอาหารอย่างแน่นอน
.
อ่านเพิ่มเติม คลิกhttps://www.thaigov.go.th/news/contents/details/55894
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สร้างเมืองชุมชมเข้มแข็ง อว. ผลักดันนวัตกรรมการเกษตรสู่พื้นที่ลำปาง ขยายผลเชียงใหม่สู่มรดกของชาติ ด้วยนวัตกรรมเพลงพื้นบ้านไทย
วันจันทร์ที่ 15 พฤศจิกายน 2564
สร้างเมืองชุมชมเข้มแข็ง อว. ผลักดันนวัตกรรมการเกษตรสู่พื้นที่ลําปาง ขยายผลเชียงใหม่สู่มรดกของชาติ ด้วยนวัตกรรมเพลงพื้นบ้านไทย
สร้างเมืองชุมชมเข้มแข็ง อว. ผลักดันนวัตกรรมการเกษตรสู่พื้นที่ลําปาง ขยายผลเชียงใหม่สู่มรดกของชาติ ด้วยนวัตกรรมเพลงพื้นบ้านไทย
12 พฤศจิกายน 2564 ศ.พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานในพิธีส่งมอบผลงานนวัตกรรมการเกษตร เครื่องอบแห้งอินฟราเรดแบบถังหมุนให้แก่วิสาหกิจชุมชนในพื้นที่จังหวัดลําปาง ส่งเสริมชุมชน เข้มแข็งผ่านกลไกทางนวัตกรรม สร้างความมั่นคงในพื้นที่ เยี่ยมชมศูนย์สถาปัตยกรรมล้านนา คุ้มเจ้าบุรีรัตน์ (เจ้าน้อย มหาอินทร์ ณ เชียงใหม่) และเป็นประธานในพิธีเปิดการแสดง “ดนตรีไหว้สาบูรพาจารย์” โครงการขยายผล ต่อยอดนวัตกรรมเพลงพื้นบ้านเพื่อเผยแพร่ให้เป็นมรดกของชาติ ณ วัดเจดีย์หลวงวรวิหารจังหวัดเชียงใหม
ศ พิเศษ ดร. เอนก กล่าวถึง บทบาทของ อว. ในการสนับสนุนผลงานวิจัยทางการเกษตรวนพื้นที่จังหวัดลําปาง ว่า ผมรู้สึกเป็นเกียรติอย่างยิ่งที่ได้มามอบเครื่องอบแห้งอินฟราเรดแบบถังหมุน นวัตกรรมทางการเกษตรเพื่อเกษตรกร ผมอยากจะชี้ให้พี่น้องประชาชนเห็นว่า ประเทศไทยจะเจริญก้าวหน้าได้ต้องใช้วิทยาศาสตร์ เทคโนโลยีและความรู้อันนําไปสู่การพัฒนาการวิจัย วิทยาศาสตร์และเทคโนโลยี กระทรวง อว. และรัฐบาลมุ่งเน้นตั้งใจที่จะนําพาประเทศไปสู่ประเทศที่มีรายได้สูงและพัฒนาแล้วภายใน 20 ปีข้างหน้า ซึ่งรัฐบาลจะไม่ทิ้งใครไว้ข้างหลัง จะพาเกษตรกรมีรายได้สูงขึ้นเรื่อยๆ ซึ่งการที่จะเป็นแบบนั้นได้ต้องพึ่งพาอาศัยวิทยาศาสตร์และเทคโนยี เครื่องอบแห้งอินฟราเรดเครื่องนี้เป็นตัวอย่างของงานกระทรวง อว. ที่สร้างประโยชน์ต่อเกษตรกรชุมชน เป็นการยกระดับมูลค่าทางเศรษฐกิจ ซึ่งที่ผ่านมาการเกษตรของประเทศไทยทําเยอะแต่ขายได้น้อย กระทรวง อว. ตอบรับนโยบายของท่านนายกรัฐมนตรี ที่มุ่งเน้นเศรษฐกิจแบบใหม่โดยใช้เทคโนโลยี ทําให้การเกษตรเป็นเกษตรกรที่ทําไม่ต้องมากแต่เวลาขายได้เยอะ จนกลายเป็นเกษตรที่ใช้วิทยาศาสตร์และเทคโนโลยีที่มีรายได้สูง
ศ.(พิเศษ) ดร.เอนก พูดเกี่ยวกับ ศูนย์สถาปัตยกรรมล้านนา คุ้มเจ้าบุรีรัตน์ (มหาอินทร์) ว่า ผมในฐานะคนล้านนา ปลื้มใจที่ทุกท่านช่วยกันอนุรักษ์สถาปัตยกรรมล้านนาไทย การนําเอาวิทยาศาสตร์และเทคโนโลยีสมัยใหม่ มาประยุกต์ใช้ในปัจจุบัน ทําให้เกิดการเผยแพร่ข้อมูลทางด้านประวัติศาสตร์สถาปัตยกรรมล้านนาไปสู่ระดับโลก ผมอยากให้สถานที่แห่งนี้บูรณะและพัฒนาต่อยอดอย่างต่อเนื่องซึ่งจะเป็นการเก็บรักษาไว้ให้ชนรุ่นหลังได้เห็นและยังเป็นตัวอย่างการอนุรักษ์ การประยุกต์และสร้างสรรค์เอกลักษณ์ของงานสถาปัตยกรรมล้านนาต่อไป
รมว.อว. กล่าวในพิธีเปิดการแสดง “ดนตรีไหว้สาบูรพาจารย์” ว่า ผมภูมิใจแทนคนเชียงใหม่ที่สามารถรักษาวัดเจดีย์หลวงวรวิหารไว้จะถึงทุกวันนี้ การแสดงดนตรีของเราในครั้งนี้ คือการที่นําเอาเพลงโบราณมาเก็บมาต่อยอด ซึ่งประเทศไทยมีเพลงโบราณเป็นจํานวนมาก ซึ่งไม่ใช่เฉพาะแค่ภาคกลาง แต่ทุกภาคมีเพลงโบราณหมด ทุกจังหวัดมีเพลงโบราณหมด เชียงใหม่ ก็เช่นกัน เชียงใหม่เป็นเมืองเอก เมืองที่สําคัญของภาคเหนือ ผมเชื่อว่ามีของดีหลายๆอย่างซ่อนอยู่ ซึ่งเราไม่เพียงอนุรักษ์อดีตเอาไว้ แต่เป็นการต่อยอดวัฒนธรรมไปสู่สากล จนกลายเป็นอนาคตของโลก ไม่ใช่อดีตกลืนวัฒนธรรมไทยไป แต่เราสามารถนํามาประยุกต์ ผสมผสาน จนกลายเป็นนวัตกรรมเพลงโบราณที่ทันสมัย ตอบรับกระแสโลกาภิวัตน์
รัฐบาลไทย-ข่าวทำเนียบรัฐบาล-สำนักงานสลากฯ จัดประชุมเพื่อคัดเลือกตัวแทนจำหน่ายโครงการสลาก 80 ภาคเหนือ
วันจันทร์ที่ 9 พฤษภาคม 2565
สํานักงานสลากฯ จัดประชุมเพื่อคัดเลือกตัวแทนจําหน่ายโครงการสลาก 80 ภาคเหนือ
สํานักงานสลากกินแบ่งรัฐบาลประชุมชี้แจงหลักเกณฑ์และเงื่อนไขให้กับตัวแทนจําหน่ายสลากในภาคเหนือ ที่สนใจสมัครเข้าร่วมโครงการสลาก 80 จะจัดขึ้นอีก 2 วัน ในวันที่ 8 - 9 พ.ค.2565 ที่ห้องประชุมใหญ่ชั้น 2 อาคารศาลาสหกิจ เทศบาล ต.ท่าศาลา อ.เมือง จ.เชียงใหม่
วันนี้ (7 พฤษภาคม 2565) เวลา 13.00 น.ที่ศาลาประชาคมจังหวัดพิษณุโลก อําเภอเมือง จังหวัดพิษณุโลก นายทวีป วุฒิบาทุกาจิตต์ รองผู้อํานวยการสํานักงานสลากกินแบ่งรัฐบาล เป็นประธานการประชุมชี้แจงหลักเกณฑ์และเงื่อนไขให้กับตัวแทนจําหน่ายสลากในภาคเหนือ ที่สนใจสมัครเข้าร่วมโครงการสลาก 80 โดยมีนายรณชัย จิตรวิเศษ ผู้ว่าราชการจังหวัดพิษณุโลก ให้เกียรติเข้าร่วมในการประชุมดังกล่าว สําหรับการจัดประชุมเพื่อชี้แจงและคัดเลือกตัวแทนจําหน่ายโครงการสลาก 80 ในพื้นที่ภาคเหนือ จะจัดขึ้นอีก 2 วัน ในวันที่ 8 - 9 พฤษภาคม 2565 ที่ห้องประชุมใหญ่ชั้น 2 อาคารศาลาสหกิจ เทศบาลตําบลท่าศาลา อําเภอเมือง จังหวัดเชียงใหม่
รองผู้อํานวยการสํานักงานสลากกินแบ่งรัฐบาล กล่าวว่า สําหรับการเดินทางมาประชุมครั้งนี้ จะเป็นการประชุมผู้สมัครเข้าร่วมโครงการจากจังหวัดต่างๆ ในภาคเหนือ ได้แก่ พิษณุโลก สุโขทัย อุตรดิตถ์ พิจิตร กําแพงเพชร ตาก เพชรบูรณ์ นครสวรรค์ อุทัยธานี น่าน แม่ฮ่องสอน พะเยา แพร่ ลําพูน ลําปาง เชียงราย และเชียงใหม่ รวม 17 จังหวัด มีตัวแทนจําหน่ายสนใจสมัครเข้าร่วมโครงการและผ่านการตรวจสอบคุณสมบัติเบื้องต้นแล้ว จํานวน 984 ราย หลังจากดําเนินการคัดเลือกเรียบร้อยแล้ว จะเข้าสู่กระบวนการจัดทําสัญญาต่อไป
นายทวีป วุฒิบาทุกาจิตต์ กล่าวต่อไปอีกว่า โครงการสลาก 80 เป็นหนึ่งในหลายๆ มาตรการ ที่สํานักงานสลากกินแบ่งรัฐบาลได้วางแนวทางไว้ โครงการนี้มุ่งหมายให้ประชาชนสามารถซื้อสลากในราคา 80 บาท จากจุดจําหน่ายที่กระจายอยู่ทั่วประเทศ โดยตัวแทนจําหน่ายที่เข้าร่วมโครงการ จะได้รับสลากไปจําหน่ายจุดละ 25 เล่มหรือ 2,500 ฉบับ ซื้อขายผ่านแอปพลิเคชันเป๋าตัง และถุงเงิน ขณะนี้ เปิดให้บริการโครงการสลาก 80 แล้ว จํานวน 215 จุด ในกรุงเทพมหานคร ปริมณฑลและจังหวัดต่างๆ ในภาคกลาง และอยู่ระหว่างกระบวนการจัดทําสัญญาในส่วนของภาคตะวันออกเฉียงเหนือ 103 ราย และภาคตะวันออก 44 ราย คาดว่าจะเริ่มขายได้ในงวด 1 มิถุนายน 2565 เป็นต้นไป และสํานักงานฯ มีกําหนดการจะเดินทางไปจัดประชุมและคัดเลือกผู้สมัครเข้าร่วมโครงการในพื้นที่ภาคใต้ ปลายเดือนพฤษภาคมนี้ เพื่อให้โครงการสลาก 80 กระจายไปทุกจังหวัดทั่วประเทศอย่างต่อเนื่อง รองผู้อํานวยการสํานักงานสลากฯ กล่าวในตอนท้าย
รัฐบาลไทย-ข่าวทำเนียบรัฐบาล-อนุทิน เปิด “หอผู้ป่วยเปี่ยมมิตร” รพ.พัทลุง ขยายบริการรองรับผู้ป่วยกลุ่มจิตเวชฉุกเฉิน
วันศุกร์ที่ 29 เมษายน 2565
อนุทิน เปิด “หอผู้ป่วยเปี่ยมมิตร” รพ.พัทลุง ขยายบริการรองรับผู้ป่วยกลุ่มจิตเวชฉุกเฉิน
รองนายกรัฐมนตรีและรัฐมนตรีว่าการกระทรวงสาธารณสุข เปิดหอผู้ป่วยเปี่ยมมิตร โรงพยาบาลพัทลุง เพื่อรองรับการดูแลผู้ป่วยด้านจิตเวชฉุกเฉินที่ต้องนอนรักษาในโรงพยาบาล ตามนโยบายสนับสนุนให้มีวอร์ดผู้ป่วยจิตเวชฉุกเฉินในโรงพยาบาลศูนย์/โรงพยาบาลทั่วไป
รองนายกรัฐมนตรีและรัฐมนตรีว่าการกระทรวงสาธารณสุข เปิดหอผู้ป่วยเปี่ยมมิตร โรงพยาบาลพัทลุง เพื่อรองรับการดูแลผู้ป่วยด้านจิตเวชฉุกเฉินที่ต้องนอนรักษาในโรงพยาบาล ตามนโยบายสนับสนุนให้มีวอร์ดผู้ป่วยจิตเวชฉุกเฉินในโรงพยาบาลศูนย์/โรงพยาบาลทั่วไป ช่วยลดการส่งต่อไปยังโรงพยาบาลจิตเวชสงขลาราชนครินทร์
วันนี้ (29 เมษายน 2565) ที่โรงพยาบาลพัทลุง จังหวัดพัทลุง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิต ปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต และคณะผู้บริหารกระทรวงสาธารณสุข ตรวจเยี่ยมโรงพยาบาลพัทลุง เยี่ยมเสริมพลัง อสม. และเปิดหอผู้ป่วยเปี่ยมมิตร โรงพยาบาลพัทลุง
นายอนุทินกล่าวว่า กระทรวงสาธารณสุขมีนโยบายส่งเสริมให้โรงพยาบาลศูนย์/โรงพยาบาลทั่วไป รวมถึงโรงพยาบาลชุมชนที่มีความพร้อม มีวอร์ดผู้ป่วยจิตเวชฉุกเฉินโดยเฉพาะ เพื่อขยายการบริการบําบัดรักษาผู้ป่วยจิตเวชและฟื้นฟูสมรรถภาพผู้ติดยาเสพติดได้ครอบคลุมทุกพื้นที่และเข้าถึงการบริการอย่างทั่วถึง ซึ่งโรงพยาบาลพัทลุงได้เปิดให้บริการรักษากลุ่มจิตเวชอยู่เดิม มีผู้ป่วยเข้ารับการรักษาประมาณปีละ 3,500-4,500 คน โรคที่เข้ารับรักษามากที่สุด ได้แก่ โรคจิต โรคซึมเศร้า มีอาการทางจิตจากสารเสพติด โรควิตกกังวล โรคอารมณ์สองขั้ว เป็นต้น โดยมีผู้ป่วยที่ต้องเข้ารับการบําบัดรักษาแบบผู้ป่วยใน ปีละประมาณ 1,500 คน ซึ่งต้องนอนรักษาตัวในหอผู้ป่วยอายุรกรรม และบางส่วนต้องส่งต่อไปรักษาที่โรงพยาบาลจิตเวชสงขลาราชนครินทร์ ทําให้ผู้ป่วยและญาติต้องเดินทางไกลและมีค่าใช้จ่ายจากการเดินทางเพิ่มขึ้น
โรงพยาบาลพัทลุงจึงเปิด “หอผู้ป่วยเปี่ยมมิตร” เพื่อสร้างระบบบริการผู้ป่วยจิตเวชแบบผู้ป่วยในที่มีประสิทธิภาพ ดูแลผู้ป่วยที่มีปัญหาสุขภาพจิตได้ตามมาตรฐาน และรองรับผู้ป่วยกลุ่มจิตเวชและฟื้นฟูสมรรถภาพผู้ติดยาเสพติดที่มีแนวโน้มเพิ่มมากขึ้น เริ่มตั้งแต่วันที่ 9 กันยายน 2564 ระยะแรกเปิดให้บริการจํานวน10 เตียง ช่วงเกิดสถานการณ์การแพร่ระบาดของโรคโควิค 19 จํานวนมาก ได้ปรับมาให้การดูแลผู้ป่วยคลอดที่ติดเชื้อโควิด 19 จากนั้นรับรักษานักโทษที่ป่วยด้วยโควิด 19 และกลับมาเปิดรับผู้ป่วยจิตเวชอีกครั้งในเดือนพฤศจิกายน 2564 เป็นต้นมา ถึงปัจจุบันให้การดูแลรักษาผู้ป่วยจิตเวชในหอผู้ป่วยเปี่ยมมิตรแล้ว 106 คน นอกจากนี้ ได้ส่งพยาบาลเข้ารับการอบรมเฉพาะทางด้านจิตเวช เพื่อเพิ่มจํานวนบุคลากรรองรับการขยายเตียงบริการผู้ป่วยในด้านจิตเวชเพิ่มขึ้นในอนาคต
************************************** 29 เมษายน 2565
รัฐบาลไทย-ข่าวทำเนียบรัฐบาล-นายกปลื้มชาวอุดรทุกฝ่ายร่วมใจเตรียมเป็นเจ้าภาพงานพืชสวนโลก รมต.เฉลิมชัย ลงตรวจพื้นที่ยืนยันรัฐบาลสนับสนุนเต็มที่
วันอาทิตย์ที่ 19 มิถุนายน 2565
นายกปลื้มชาวอุดรทุกฝ่ายร่วมใจเตรียมเป็นเจ้าภาพงานพืชสวนโลก รมต.เฉลิมชัย ลงตรวจพื้นที่ยืนยันรัฐบาลสนับสนุนเต็มที่
นายกปลื้มชาวอุดรทุกฝ่ายร่วมใจเตรียมเป็นเจ้าภาพงานพืชสวนโลก รมต.เฉลิมชัย ลงตรวจพื้นที่ยืนยันรัฐบาลสนับสนุนเต็มที่
วันนี้ 19 มิ.ย. 65นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าการเตรียมการเป็นเจ้าภาพจัดงานพืชสวนโลก ที่จะมีขึ้นระหว่างวันที่ 1 พฤศจิกายน 2569 – 14 มีนาคม 2570 (134 วัน) ที่ ต.กุดสระ อ.เมือง จ.อุดรธานี ซึ่งรัฐบาลได้เห็นชอบในการสนับสนุนงบประมาณในขั้นต้น 2,500 ล้านบาท มีกระทรวงเกษตรและสหกรณ์ เป็นเจ้าภาพหลักในการขับเคลื่อนการเสนอตัวเป็นเจ้าภาพ ร่วมกับภาคส่วนต่างๆในจ.อุดรธานี ทั้งนี้ เมื่อวันที่ 18 มิ.ย. นายเฉลิมชัย ศรีอ่อน รัฐมนตรีว่าการกระทรวงเกษตรฯ ได้ลงพื้นที่ติดตามความก้าวหน้าร่วมกับผู้ว่าราชการจังหวัดอุดรธานี นายกองค์การบริหารส่วนจังหวัดอุดรธานี ประธานสภาหอการค้าจังหวัด ประธานสภาอุตสาหกรรมจังหวัด และทุกส่วนงานที่เกี่ยวข้อง และรายงานให้นายกรัฐมนตรี พล.อ.ประยุทธ์ จันทร์โอชา ทราบถึงความตื่นตัวและความร่วมมือร่วมใจของทุกฝ่าย เพราะประชาชนทราบดีว่างานนี้เป็นการสร้างชื่อเสียงและนําเสนออัตลักษณ์ของจังหวัด อีกทั้งจะสร้างเงินสะพัดในช่วงระหว่างการจัดงานที่อาจมากถึง 32,000 ล้านบาท จากจํานวนผู้เข้าชมงานที่จะมากถึง 3.6 ล้านคน เป็นชาวไทยร้อยละ 70 และชาวต่างชาติร้อยละ 30 และเกิดการจ้างงานประมาณ 81,000 อัตรา
นางสาวรัชดา กล่าวต่อว่า ขณะนี้ กระทรวงเกษตรฯอยู่ระหว่างการดําเนินการเตรียมพื้นที่ โดยเฉพาะเรื่องการบริหารจัดการน้ําและการลําเลียงน้ําจากอ่างเก็บน้ําห้วยหลวง-หนองสําโรง-หนองแด และการปรับพื้นที่ให้มีพื้นที่ราบเพิ่มขึ้น ในส่วนของจังหวัดและองค์การปกครองส่วนท้องถิ่นระดับต่างๆ ได้ร่วมมือกันวางแผนการเป็นเจ้าภาพ สร้างความเข้าใจโอกาสทางเศรษฐกิจที่จะเกิดขึ้น ทั้งนี้ เมื่อจบสิ้นการจัดงาน ทางจังหวัดมีแผนจะอนุรักษ์พื้นที่เพื่อใช้ประโยชน์ต่อเนื่องเป็นศูนย์จัดแสดงนิทรรศการ ประเพณีวัฒนธรรม และศูนย์กลางกีฬานานาชาติ ของกลุ่มอนุภาคลุ่มน้ําโขงและภาคตะวันออกเฉียงเหนือตอนบน
“นายกรัฐมนตรี ดีใจที่ได้รับทราบว่าทุกภาคส่วนมีความยินดีและตื่นตัวกับการที่ จ.อุดรจะได้เป็นเจ้าภาพงานพืชสวนโลก จับมือกันสร้างชื่อเสียงให้ประเทศไทย และนายกฯยังได้ให้ความมั่นใจว่ารัฐบาลพร้อมสนับสนุนในทุกด้าน เพื่อให้งานนี้เกิดขึ้นอย่างสมบูรณ์และเป็นที่ประทับใจของแขกผู้มาเยือน ซึ่งจะนําไปสู่การสร้างรายได้แก่ชาวบ้านในจังหวัดและจังหวัดข้างเคียง ” นางสาวรัชดา กล่าว
.....
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล เตือนประชาชนให้ระมัดระวังการซื้อสลากกินแบ่งรัฐบาลผ่านตู้จำหน่ายสินค้า
วันศุกร์ที่ 20 สิงหาคม 2564
สํานักงานสลากกินแบ่งรัฐบาล เตือนประชาชนให้ระมัดระวังการซื้อสลากกินแบ่งรัฐบาลผ่านตู้จําหน่ายสินค้า
กรณีที่มีการนําสลากกินแบ่งรัฐบาลไปจําหน่ายผ่านช่องทางแพลตฟอร์มออนไลน์ต่างๆ หรือตู้จําหน่ายสินค้า ซึ่งเป็นการซื้อขายสลากกินแบ่งรัฐบาลโดยที่ผู้ซื้อนั้นไม่ได้รับสลากไว้ในครอบครอง มีความเสี่ยงต่อการไม่มีสลากมาขึ้นเงินรางวัล
วันนี้ (20 สิงหาคม 2564) เวลา 12.00 น. พันโท หนุน ศันสนาคม รองผู้อํานวยการ รักษาการในตําแหน่งผู้อํานวยการสํานักงานสลากกินแบ่งรัฐบาล กล่าวถึง กรณีที่มีการนําสลากกินแบ่งรัฐบาลไปจําหน่ายผ่านช่องทางแพลตฟอร์มออนไลน์ต่างๆ หรือตู้จําหน่ายสินค้า ซึ่งเป็นการซื้อขายสลากกินแบ่งรัฐบาลโดยที่ผู้ซื้อนั้นไม่ได้รับสลากไว้ในครอบครอง มีความเสี่ยงต่อการไม่มีสลากมาขึ้นเงินรางวัล นั้น
รักษาการในตําแหน่งผู้อํานวยการ กล่าวว่า จากกรณีที่มีการจําหน่ายสลากกินแบ่งรัฐบาลผ่านช่องทางแพลตฟอร์มออนไลน์หรือตู้จําหน่ายสินค้า และมีการเรียกเก็บค่าบริการ โดยที่ไม่ได้เป็นตัวแทนที่รับสลากฯ จากสํานักงานสลากกินแบ่งรัฐบาลนั้น หากมีการซื้อขายสลากฯ กัน โดยที่ผู้ซื้อสลากฯ ไม่ได้รับสลากฯ ฉบับจริงไปไว้ในครอบครอง มีโอกาสอาจจะไม่สามารถมาขึ้นเงินรางวัลได้หากถูกรางวัล และเหตุลักษณะนี้ได้เคยเกิดขึ้นจริงแล้ว ดังนั้น ผู้ซื้อควรจะได้รับสลากฯ มาไว้ในครอบครองทันทีที่ซื้อสลากฯ จึงขอเตือนพี่น้องประชาชนขอให้ใช้ความระมัดระวังในการซื้อสลากกินแบ่งรัฐบาล ผ่านช่องทางแพลตฟอร์มออนไลน์ หรือตู้จําหน่ายสินค้าดังกล่าว แนะนําว่า ควรจะซื้อจากผู้ขายที่เป็นตัวแทนที่รับสลากจากสํานักงานสลากฯ เท่านั้น
พันโท หนุนศันสนาคม กล่าวต่อไปอีกว่า ขอเตือนตัวแทนจําหน่าย และผู้ซื้อจองล่วงหน้า การนําสลากไปขายต่อโดยไม่ได้ขายด้วยตนเอง เป็นการกระทําที่ผิดเงื่อนไขในสัญญาและหลักเกณฑ์การรับสลากไปจําหน่ายสํานักงานฯ มีสิทธิ์จะบอกเลิกสัญญา รวมถึงยกเลิกการลงทะเบียน กรณีเป็นผู้ซื้อจองล่วงหน้าฯได้
รัฐบาลไทย-ข่าวทำเนียบรัฐบาล-สภาเภสัชกรรม เตรียมพร้อมร้านยา กระจาย ATK ฟรี! ให้ประชาชนกลุ่มเสี่ยง
วันจันทร์ที่ 23 สิงหาคม 2564
สภาเภสัชกรรม เตรียมพร้อมร้านยา กระจาย ATK ฟรี! ให้ประชาชนกลุ่มเสี่ยง
....
สภาเภสัชกรรม เตรียมพร้อมจัดระบบร้านขายยาเป็นจุดกระจายชุดตรวจโควิด-19 ATK จํานวน 8.5 ล้านชิ้น สําหรับแจกฟรีให้ประชาชนกลุ่มเสี่ยงไปตรวจด้วยตัวเอง ซึ่งจะช่วยให้ค้นหาผู้ติดเชื้อได้รวดเร็ว ลดการแพร่เชื้อไปยังครอบครัวและชุมชน และลดผู้ป่วยสีเหลือง - แดง จากการรอเตียง
.
โดยร้านยาจะติดต่อกลุ่มเสี่ยง ที่ขึ้นทะเบียนในระบบของ สปสช. ผ่านทางโทรศัพท์หรือ LINE เพื่อสอบถามอาการ และจัดส่ง ATK ไปให้ที่บ้าน พร้อมให้คําแนะนําในการใช้ชุดตรวจด้วยตนเอง
.
หากผลเป็นลบ แนะนําให้กักตัวที่บ้าน และภายใน 3 - 5 วัน จะส่ง ATK ให้อีกครั้งเพื่อยืนยันผลตรวจ ในกรณีที่ติดเชื้อ จะประเมินอาการ หากเป็นกลุ่มสีเขียวให้แยกกักตัวที่บ้าน และจัดชุดยาเพื่อรักษาตามอาการ หากเป็นกลุ่มสีเหลือง - แดง สปสช. จะส่งต่อไปรักษาตัวที่โรงพยาบาล
.
ล่าสุดมีร้านยาทั่วประเทศเข้าร่วมโครงการแล้วกว่า 1,000 ร้าน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ภาคส่งออก ปลื้ม!! นโยบายแฟคทอรี่แซนด์บ็อกซ์ ของรัฐบาล แก้ปัญหาโควิด-19 ปี 64 โต 17 % มูลค่ารวม 2.71 ล้านเหรียญสหรัฐ สูงสุดรอบ 11 ปี
วันพฤหัสบดีที่ 24 กุมภาพันธ์ 2565
ภาคส่งออก ปลื้ม!! นโยบายแฟคทอรี่แซนด์บ็อกซ์ ของรัฐบาล แก้ปัญหาโควิด-19 ปี 64 โต 17 % มูลค่ารวม 2.71 ล้านเหรียญสหรัฐ สูงสุดรอบ 11 ปี
. .
เมื่อวันที่ 24 กุมภาพันธ์ 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ทําให้ภาคธุรกิจท่องเที่ยวและบริการ ซึ่งเป็นรายได้สําคัญของประเทศได้รับผลกระทบเป็นวงกว้าง แต่ขณะเดียวกันธุรกิจภาคส่งออกที่มีภาคแรงงานกว่า 2 ล้านคน ใน 4 สาขากลับเติบโต ได้แก่ อาหาร เครื่องมือแพทย์ ยานยนต์ และชิ้นส่วนอิเล็กทรอนิกส์ ซึ่งเป็นผลพวงจากการดําเนินการโครงการ Factory Sandbox ของกระทรวงแรงงานตามนโยบายรัฐบาล ทําให้ธุรกิจส่งออกดังกล่าว เกิดการจ้างงานต่อเนื่อง ผู้ประกอบการสามารถดําเนินธุรกิจต่อไปได้ สะท้อนให้เห็นว่าเป็นผลสําเร็จของโครงการแฟคทอรี่แซนด์บ็อกซ์ ซึ่งเป็นนโยบายรัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ที่กระทรวงแรงงานได้บูรณาการร่วมกับ กระทรวงมหาดไทย กระทรวงสาธารณสุข และกระทรวงอุตสาหกรรม ดําเนินการโครงการดังกล่าวด้วยหลักการ “เศรษฐศาสตร์คู่กับสาธารณสุข” สามารถดําเนินการตรวจเเละรับการรักษาโควิด-19 ใน 12 จังหวัด ให้แก่สถานประกอบการ จํานวน 730 แห่ง ลูกจ้าง 349,016 คน รวมทั้งดําเนินการฉีดวัคซีนโควิด-19 ให้แก่ลูกจ้างจํานวน 112,746 คน เพื่อสร้างภูมิคุ้มกันให้แก่แรงงานและสร้างความเชื่อมั่นในการขับเคลื่อนระบบเศรษฐกิจจากภาคการผลิตแก่นักลงทุนในสถานประกอบการภาคการผลิตส่งออกขนาดใหญ่ เป็นกลไกที่พยุงเศรษฐกิจประเทศ กระตุ้นการบริโภคและการส่งออกของประเทศ
นายสุชาติ กล่าวต่อว่า จากข้อมูลของกระทรวงพาณิชย์ที่เปิดเผยถึงตัวเลขการส่งออกเดือนธันวาคม 2564 ขยายตัวถึง 17.14 % ซึ่งสูงสุดในรอบ 11 ปี ทะลุเป้าหมาย คิดเป็นมูลค่ารวม 2.71 แสนล้านเหรียญสหรัฐ ซึ่งเป็นผลพวงจากนโยบายรัฐบาลในการกระตุ้นการจ้างงานช่วยพยุงเศรษฐกิจ โดยเฉพาะโครงการแฟคทอรี่ แซนด์บ็อกซ์ ที่ช่วยพยุงการจ้างงานในอุตสาหกรรมการผลิตกว่าร้อยละ 30 จากผู้ประกันตน 11 ล้านคน ทําให้เศรษฐกิจในภาคอุตสาหกรรมสามารถเดินหน้าต่อไปได้
“นโยบายแฟคทอรี่แซนด์บ็อกซ์ ของรัฐบาล ช่วยแก้ปัญหาโควิด-19 ให้แก่ผู้ประกอบการภาคส่งออกเป็นการป้องกันการแพร่ระบาดในคลัสเตอร์โรงงาน เพื่อให้ประเทศสามารถเดินหน้าต่อไปได้ สร้างความเชื่อมั่นให้กับนักลงทุนทั้งชาวไทย และชาวต่างชาติ รวมทั้งสามารถรักษาระดับการจ้างงานในภาคการผลิตและส่งออกสําคัญได้กว่า 3 ล้านตําแหน่ง” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-กรมอุตุฯ เตือนพายุดีเปรสชันบริเวณอ่าวเบงกอล ทำฝนตกหนักเหนือ – กลาง – ใต้ คาดเข้าเมียนมาพรุ่งนี้
วันจันทร์ที่ 21 มีนาคม 2565
กรมอุตุฯ เตือนพายุดีเปรสชันบริเวณอ่าวเบงกอล ทําฝนตกหนักเหนือ – กลาง – ใต้ คาดเข้าเมียนมาพรุ่งนี้
.....
กรมอุตุนิยมวิทยา ออกประกาศเตือน พายุดีเปรสชันบริเวณอ่าวเบงกอลตอนกลาง พายุนี้กําลังเคลื่อนตัวไปทางทิศเหนือค่อนทางตะวันตกเล็กน้อย คาดว่าจะเคลื่อนเข้าขึ้นฝั่งบริเวณประเทศเมียนมาในวันพรุ่งนี้ (22 มี.ค. 65) ส่งผลให้ลมใต้และลมตะวันออกเฉียงใต้มีกําลังแรงขึ้น ทําให้ประเทศไทยจะมีฝนเพิ่มขึ้น กับมีฝนตกหนักบางแห่งบริเวณภาคเหนือ ภาคกลาง และภาคใต้ฝั่งตะวันออก โดยมีฝนตกหนักถึงหนักมากบริเวณภาคใต้ฝั่งตะวันตก ขอให้ประชาชนบริเวณดังกล่าวระวังอันตรายจากฝนฟ้าคะนอง และฝนตกหนักถึงหนักมากที่อาจจะเกิดขึ้นไว้ด้วย
สําหรับคลื่นลมบริเวณทะเลอันดามันและอ่าวไทยมีกําลังแรงขึ้น โดยบริเวณทะเลอันดามันตอนบนมีคลื่นสูง 2 - 3 เมตร ส่วนอ่าวไทยมีคลื่นสูง 1 - 2 เมตร ขอให้ชาวเรือบริเวณทะเลอันดามันและอ่าวไทยควรเดินเรือด้วยความระมัดระวัง และเรือเล็กควรงดออกจากฝั่ง
.
ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.thหรือที่ 0-2399-4012-13 และ 1182
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ย้ำความสำคัญของสหประชาชาติ ไทยพร้อมให้ความร่วมมือในทุกมิติ เปิดโอกาสให้ทุกภาคส่วนโดยเฉพาะเยาวชน ร่วมสนับสนุนภารกิจของสหประชาชาติ
วันอาทิตย์ที่ 24 ตุลาคม 2564
นายกฯ ย้ําความสําคัญของสหประชาชาติ ไทยพร้อมให้ความร่วมมือในทุกมิติ เปิดโอกาสให้ทุกภาคส่วนโดยเฉพาะเยาวชน ร่วมสนับสนุนภารกิจของสหประชาชาติ
นายกฯ ย้ําความสําคัญของสหประชาชาติ ไทยพร้อมให้ความร่วมมือในทุกมิติ เปิดโอกาสให้ทุกภาคส่วนโดยเฉพาะเยาวชน ร่วมสนับสนุนภารกิจของสหประชาชาติ
วันนี้ (วันที่ 24 ตุลาคม 2564) เวลา 07.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคําปราศรัยเนื่องในโอกาสวันสหประชาชาติ ซึ่งตรงกับวันที่ 24 ตุลาคม ของทุกปี ผ่านสถานีวิทยุกระจายเสียงแห่งประเทศไทย ในโอกาสนี้ นายธนกร วังบุญคงชนะ โฆษกประจําสํานักนายกรัฐมนตรี ได้กล่าวถึงสาระสําคัญของคําปราศรัย ดังนี้
องค์การสหประชาชาติเป็นศูนย์รวมความร่วมมือของประชาคมโลก เพื่อบรรเทาความทุกข์ รับมือกับความท้าทายต่างๆ ของโลก รักษาสันติภาพ ปกป้องส่งเสริมสิทธิมนุษยชน ส่งเสริมการพัฒนาที่สมดุลและยึดคนเป็นศูนย์กลางโดยไม่ทิ้งใครไว้ข้างหลัง โดยในเดือนธันวาคม 2564 นี้ จะครบรอบ 75 ปี การเป็นสมาชิกสหประชาชาติของไทย ซึ่งที่ผ่านมาไทยให้ความร่วมมืออย่างใกล้ชิด จนได้รับการยอมรับว่า เป็นหุ้นส่วนด้านการพัฒนาที่มีความรับผิดชอบและเชื่อถือได้ของสหประชาชาติ และในปัจจุบัน ไทยอยู่ระหว่างการทําหน้าที่เป็น ผู้ประสานงานระหว่างอาเซียนและสหประชาชาติด้านการพัฒนาอย่างยั่งยืน
นายกรัฐมนตรี ยินดีและภาคภูมิใจที่ไทยเป็นศูนย์กลางของสหประชาชาติในภูมิภาค ดังนั้น เราจึงควรเป็นเจ้าบ้านที่ดี สนับสนุนการดําเนินงานของสหประชาชาติทั้งในประเทศและภูมิภาค ในปี 2564 นี้ประเทศต่าง ๆ เริ่มเรียนรู้ที่จะอยู่กับโควิด-19 แต่ยังคงมีภัยคุกคามต่าง ๆ ที่ส่งผลกระทบต่อประชาชน โดยเฉพาะการเปลี่ยนแปลงสภาพภูมิอากาศ อาวุธนิวเคลียร์ การก่อการร้าย การลิดรอนสิทธิมนุษยชน นําไปสู่การย้ายถิ่นฐานแบบไม่ปกติและวิกฤตด้านมนุษยธรรมตามมา โดยนายกรัฐมนตรีเชื่อมั่นว่า ความหวังที่จะมีโลกที่ดีกว่าเดิม ขึ้นอยู่กับความมุ่งมั่นของทุกประเทศ ที่จะร่วมมือกันสร้างสันติภาพผ่านกรอบพหุภาคีที่ทุกภาคส่วนมีส่วนร่วม โดยเฉพาะการส่งเสริมสิทธิ และบทบาทของเยาวชนและสตรี
สําหรับการเข้าร่วมการประชุมสมัชชาสหประชาชาติ สมัยสามัญ ครั้งที่ 76 ที่นครนิวยอร์ก สหรัฐอเมริกา เมื่อเดือนกันยายนที่ผ่านมา ไทยได้ตอกย้ําถึงบทบาทที่ “แข็งขัน สร้างสรรค์ และต่อเนื่อง”บุคคลสําคัญในกรอบสหประชาชาติและองค์กรระหว่างประเทศอื่นๆ ต่างชื่นชมไทยถึงบทบาทสําคัญต่อภารกิจของสหประชาชาติและการให้ความช่วยเหลือด้านมนุษยธรรมทั้งในระดับทวิภาคีและพหุภาคี นอกจากนี้ นายกรัฐมนตรีได้นําเสนอการสร้าง “ความสมดุลของสรรพสิ่ง” ใช้โมเดลเศรษฐกิจ BCG เพื่อต่อยอดหลักปรัชญาของเศรษฐกิจพอเพียงนําไปสู่การบรรลุเป้าหมายการพัฒนาที่ยั่งยืน (SDGs) ในโอกาสนี้ ไทยยังแสดงความพร้อมที่จะร่วมมือ เพื่อสร้างความเข้มแข็งให้กับระบบสาธารณสุข   ส่งเสริมความร่วมมือด้านการวิจัยและผลิตวัคซีนป้องกันโควิด-19 จากการที่ไทยมีศักยภาพที่จะเป็นศูนย์กลางการผลิตวัคซีนและเวชภัณฑ์ที่สําคัญของภูมิภาค
ในช่วงท้าย นายกรัฐมนตรีเน้นย้ําถึงความสําคัญของสหประชาชาติว่าไม่ใช่เรื่องไกลตัว และรัฐบาลไทยพร้อมเปิดโอกาสให้ทุกภาคส่วน โดยเฉพาะเยาวชนเข้ามามีส่วนร่วมสนับสนุนภารกิจของสหประชาชาติ สร้างคุณประโยชน์ต่อมวลมนุษยชาติ และการฟื้นฟูโลกอย่างสมดุลและยั่งยืนภายหลังสถานการณ์การแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดอบรม การบังคับคดีสำหรับเจ้าพนักงานบังคับทางปกครอง รุ่นที่ ๔
วันจันทร์ที่ 21 กุมภาพันธ์ 2565
ปลัดกระทรวงยุติธรรม เปิดอบรม การบังคับคดีสําหรับเจ้าพนักงานบังคับทางปกครอง รุ่นที่ ๔
ปลัดกระทรวงยุติธรรม เปิดอบรม การบังคับคดีสําหรับเจ้าพนักงานบังคับทางปกครอง รุ่นที่ ๔
ในวันจันทร์ที่ ๒๑ กุมภาพันธ์ ๒๕๖๕ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการอบรมโครงการ การบังคับคดีสําหรับเจ้าพนักงานบังคับทางปกครอง รุ่นที่ ๔ โดยมี นางทัศนีย์ เปาอินทร์ อธิบดีกรมบังคับคดี นายเสกสรร สุขแสง รองอธิบดีกรมบังคับคดี นางสาวยุพาภรณ์ ศิริกิจพาณิชย์กูล รองอธิบดีกรมบังคับคดี และเจ้าหน้าที่จากหน่วยงานของรัฐ จํานวน 45 หน่วยงาน เข้าร่วม ณ ห้องภาณุรังษี เอ-บี โรงแรมรอยัลริเวอร์
การฝึกอบรมในครั้งนี้ จัดขึ้นระหว่างวันที่ ๒๑ กุมภาพันธ์ - ๔ มีนาคม ๒๕๖๕ เพื่อให้ผู้เข้ารับการอบรมได้รับความรู้ในด้านการบังคับทางปกครอง การบังคับคดี โดยวิธีการยึด อายัด และขายทอดตลาดทรัพย์สิน และสามารถนําความรู้ที่ได้รับไปปฏิบัติงานในการบังคับตามคําสั่งทางปกครองที่กําหนดให้ชําระเงินได้อย่างถูกต้องตามกฎหมายและมีประสิทธิภาพ โดยมีวิทยากรผู้ทรงคุณวุฒิจากสํานักงานคณะกรรมการกฤษฎีกา สํานักงานการบังคับคดี สํานักงานอัยการสูงสุดและกรมบังคับคดีมาให้ความรู้ทั้งภาคทฤษฎีและภาคปฏิบัติ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงเด็กไทย เติมเต็มโภชนาการเด็กผลักดัน “อาหารเช้าเพื่อน้อง” และ ปลูกฝังจิตสำนึก “รักต้นไม้”
วันอังคารที่ 23 พฤศจิกายน 2564
โฆษกรัฐบาลเผย นายกฯ ห่วงเด็กไทย เติมเต็มโภชนาการเด็กผลักดัน “อาหารเช้าเพื่อน้อง” และ ปลูกฝังจิตสํานึก “รักต้นไม้”
โฆษกรัฐบาลเผย นายกฯ ห่วงเด็กไทย เติมเต็มโภชนาการเด็กผลักดัน “อาหารเช้าเพื่อน้อง” และ ปลูกฝังจิตสํานึก “รักต้นไม้”
วันนี้ (23 พ.ย. 2564) นาย ธนกร วังบุญคงชนะ โฆษกประจําสํานักนายกรัฐมนตรี เผยหลังการประชุมคณะรัฐมนตรี ว่าพลเอก ประยุทธ์ จันทร์ โอชา นายกรัฐมนตรีและรัฐมนตรีว่าการกระทรวงกลาโหม ได้ปรารภในที่ประชุม ครม. โดยได้แสดงความห่วงใยในประเด็นที่เกี่ยวข้องกับเด็กและเยาวชน ทั้งในเรื่องโภชนาการเด็กและการปลูกจิตสํานึกในการรักต้นไม้
โฆษกประจําสํานักนายกรัฐมนตรีกล่าวว่า ท่านนายกฯได้ให้ความห่วงใย เรื่องโภชนาการเด็กนักเรียน ซึ่ง กระทรวงศึกษาธิการ ได้ริเริ่มโครงการ “อาหารเช้าเพื่อน้อง : นักเรียนอิ่มท้อง ผู้ปกครองอิ่มใจ” เพื่อให้เด็กไทยมีภาวะโภชนาการที่ดี มีความรอบรู้ด้านโภชนาการและอาหารที่ปลอดภัย ซึ่งได้มีการนําร่องในบางโรงเรียนในบางจังหวัด โดยเฉพาะจังหวัดชายแดนภาคใต้ เพิ่มเติมจากโครงการ "อาหารกลางวัน" ที่ได้ดําเนินอยู่แล้ว เพื่อคุณภาพชีวิตของนักเรียนดียิ่งขึ้น
นอกจากนี้ นายกรัฐมนตรียังต้องการส่งเสริม ให้เด็กนักเรียน เรียนรู้เข้าใจเรื่อง "พืช"และอยากเชิญชวนให้เด็กรักการปลูก "ต้นไม้" เพื่อสร้างความภูมิใจที่เห็นการเติบโตของต้นไม้ไปพร้อมๆ กัน
---------------
รัฐบาลไทย-ข่าวทำเนียบรัฐบาล-สธ.เชิญผู้ว่าฯ กทม.หารือรับมือ “โควิด” 18 ก.ค.นี้ วางแนวทางลดกิจกรรมเสี่ยงและเตรียมพร้อมการรักษา
วันอาทิตย์ที่ 17 กรกฎาคม 2565
สธ.เชิญผู้ว่าฯ กทม.หารือรับมือ “โควิด” 18 ก.ค.นี้ วางแนวทางลดกิจกรรมเสี่ยงและเตรียมพร้อมการรักษา
ปลัดกระทรวงสาธารณสุข เชิญผู้ว่าราชการกรุงเทพมหานคร ร่วมประชุมหารือเตรียมความพร้อมรองรับสถานการณ์การระบาดของโควิด 19 บ่ายวันจันทร์นี้ เหตุพบการติดเชื้อมากขึ้น โดยเฉพาะพื้นที่ กทม. มีผู้ป่วยเข้ารักษามากกว่า 1 พันรายต่อวัน
ปลัดกระทรวงสาธารณสุข เชิญผู้ว่าราชการกรุงเทพมหานคร ร่วมประชุมหารือเตรียมความพร้อมรองรับสถานการณ์การระบาดของโควิด19บ่ายวันจันทร์นี้ เหตุพบการติดเชื้อมากขึ้น โดยเฉพาะพื้นที่ กทม. มีผู้ป่วยเข้ารักษามากกว่า1พันรายต่อวัน เน้นการลดกิจกรรมที่ทําให้เกิดความเสี่ยงการแพร่หรือรับเชื้อ และเตรียมความพร้อมโรงพยาบาลในสังกัดรองรับการรักษา โดยกระทรวงสาธารณสุขจะให้การสนับสนุน กทม.อย่างเต็มที่
วันนี้ (17กรกฎาคม2565)นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้สถานการณ์โรคโควิด19มีแนวโน้มพบการติดเชื้อเพิ่มขึ้น โดยเฉพาะพื้นที่ กทม. ปริมณฑล และจังหวัดท่องเที่ยว ทําให้มีผู้ป่วยเข้ารับการรักษาในโรงพยาบาลเพิ่มขึ้น ซึ่ง กทม.ถือเป็นพื้นที่เปราะบางและมีความเสี่ยงในการแพร่ระบาดมากกว่าพื้นที่อื่น เนื่องจากเป็นเมืองขนาดใหญ่ มีประชากร มีการเดินทาง และมีกิจกรรมต่าง ๆ จํานวนมาก ดังนั้น จึงเชิญผู้ว่าราชการกรุงเทพมหานคร เข้าร่วมประชุมคณะกรรมการอํานวยการศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด19 (ศปค.สธ.) ในวันจันทร์ที่18กรกฎาคม2565นี้ เพื่อหารือการเตรียมความพร้อมรองรับสถานการณ์การระบาดที่จะเกิดขึ้น โดยกระทรวงสาธารณสุขจะขอความร่วมมือในการดําเนินการ2ส่วน คือ การลด ละ เลิก กิจกรรมที่ทําให้เกิดความเสี่ยงในการติดเชื้อและแพร่เชื้อ ซึ่งผู้ว่าราชการกรุงเทพมหานคร ในฐานะประธานคณะกรรมการโรคติดต่อกรุงเทพมหานคร สามารถออกมาตรการต่าง ๆ ภายในพื้นที่ให้มีความเหมาะสมได้
นพ.เกียรติภูมิกล่าวต่อว่า อีกส่วนคือการเตรียมความพร้อมด้านการรักษาพยาบาล โดยปัจจุบันมีผู้ป่วยโควิด19เข้ารับการรักษาในโรงพยาบาลประมาณ2พันรายต่อวัน และกว่าครึ่งอยู่ในพื้นที่ กทม. คือประมาณ1พันกว่าราย ส่วนเตียงผู้ป่วยโควิดอาการสีเหลืองและสีแดง หรือเตียงระดับ2-3ภาพรวมทั้งประเทศมีการใช้ประมาณ13%แต่ กทม. มีอัตราครองเตียงกว่า42%ส่วนหนึ่งเกิดจากการคืนเตียงโควิดกลับไปใช้รักษาผู้ป่วยโรคอื่น ๆ ทําให้ต้องเตรียมความพร้อมในการบริหารจัดการเตียงให้เพียงพอ ซึ่งโรงพยาบาลในพื้นที่ กทม. มีหลากหลายสังกัด ทั้งของกทม. กรมการแพทย์ คณะแพทยศาสตร์ ทหาร ตํารวจ รวมถึงโรงพยาบาลเอกชน จึงต้องประสานความร่วมมือเพื่อช่วยกันรองรับสถานการณ์ โดยมี กทม.เป็นหน่วยงานหลักในการเตรียมความพร้อม และกระทรวงสาธารณสุขให้การสนับสนุนในทุกด้านอย่างเต็มที่ สําหรับประชาชนยังคงต้องเข้มมาตรการป้องกันตนเองเพื่อลดความเสี่ยงในการติดเชื้อ และมารับวัคซีนให้ครบ3เข็ม รวมถึงรับเข็มกระตุ้นทุก4เดือน จะช่วยป้องกันอาการป่วยรุนแรงและเสียชีวิตได้
**********************************17 กรกฎาคม2565